Diari Oficial de la Generalitat Valenciana


Sumari del DOGV 3375, del 18-11-1998 (1998/902707)

DECRET 177/1998, de 3 de novembre, del Govern Valencià, pel qual accepta la cessió gratuïta de la propietat de l'immoble de 844 metres quadrats de superfície situat a la plaça de la Trinitat núm. 5, de Xàtiva, conegut com Palau d'Alarcón, realitzada per l'ajuntament d'aquesta població amb la finalitat d'instal·lar-hi els jutjats del partit judicial de Xàtiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/11/03/177/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902707


Data del document
:   03-11-1998

Organisme emissor


Tipus de document
:   Decret

Descriptors 

:   * Xàtiva
    * jurisdicció
    * cultura regional
    * propietat immobiliària

DECRET 177/1998, de 3 de novembre, del Govern Valencià, pel qual accepta la cessió gratuïta de la propietat de l'immoble de 844 metres quadrats de superfície situat a la plaça de la Trinitat núm. 5, de Xàtiva, conegut com Palau d'Alarcón, realitzada per l'ajuntament d'aquesta població amb la finalitat d'instal·lar-hi els jutjats del partit judicial de Xàtiva. [1998/X9802]  
L'Ajuntament de Xàtiva, en sessió plenària del dia 8 de maig de 1997, acordà la cessió gratuïta a la Generalitat Valenciana de la propietat de l'immoble de 844 mý de superfície situat a la plaça de la Trinitat núm. 5, propietat de l'ajuntament.  
La cessió es realitza amb la finalitat determinant que s'hi instal·len els jutjats del partit judicial de Xàtiva.  
A petició del sotssecretari de Justícia, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 3 de novembre de 1998,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Xàtiva, de l'immoble de 844 mý de superfície situat a la plaça de la Trinitat núm. 5, que confronta: davant, plaça de la Trinitat; darrere, edifici carrer de l'Angel núm. 1 i edifici de l'antiga almàssera del Palau d'Alarcón; esquerra, carrer de Santa Anna, i dreta, carrer de l'Angel.  
Aquesta finca es troba inscrita en el Registre de la Propietat de Xàtiva, tom 60, foli 83, finca 2408.  
Article 2  
La cessió gratuïta realitzada per l'Ajuntament de Xàtiva s'efectua amb la finalitat d'instal·lar en l'immoble els jutjats del partit judicial de Xàtiva.  
Si el bé cedit no es destina a l'ús assenyalat dins del termini de cinc anys o deixa de ser-ho posteriorment, es considerarà resolta la cessió i revertirà a l'ajuntament, que tindrà dret a percebre de l'entitat beneficiària, prèvia taxació pericial, el valor dels detriments experimentats en els béns cedits.  
La destinació que s'assigna al bé cedit s'haurà de mantenir durant el termini de trenta anys següents a la formalització de la cessió.  
El bé cedit revertirà, si és el cas, al patrimoni de la corporació cedents amb totes les seues pertinences i accessions.  
Article 3  
Les despeses que ocasione la subscripció del corresponent document públic seran a càrrec de la Generalitat Valenciana.  
Article 4  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 3 de novembre de 1998  
El president de la Generalitat Valenciana,  
EDUARDO ZAPLANA HERNANDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTINEZ


Còpia Permalink ELI